ເປີດຕົວຊາຍຄາລວມຂອງປະຊາຄົມຊາວຫວຽດນາມ ອາໄສຢູ່ Malta
ຫວ່າງແລ້ວນີ້, ຢູ່ Malta, ໄດ້ດຳເນີນພິທີສ້າງຕັ້ງສະມາຄົມຊາວ ຫວຽດນາມ ອາໄສຢູ່ Malta ແລະ ສະເໝີຕົວຄະນະບໍລິຫານງານສະມາຄົມ.
ເຂົ້າຮ່ວມມີທ່ານເອກອັກຄະລັດຖະທູດຫວຽດນາມ ປະຈຳອີຕາລີ ທັງຮັບຜິດຊອບ Malta ເຢືອງຫາຍຮືງ ແລະ ປະຊາຄົມຊາວຫວຽດນາມ ອາໄສຢູ່ Malta ແລະ ແຂກຖືກເຊີນເປັນຈຳນວນຫຼວງຫຼາຍ.
ກ່າວຄຳເຫັນທີ່ພິທີ, ທ່ານເອກອັກຄະລັດຖະທູດ ເຢືອງຫາຍຮືງ ສະແດງຄວາມດີໃຈທີ່ໄດ້ເຂົ້າຮ່ວມ ແລະ ເປັນສັກຂີພິຍານການສ້າງຕັ້ງສະມາຄົມຊາວຫວຽດນາມ ອາໄສຢູ່ Malta, ແມ່ນເຫດການມີຄວາມໝາຍສຳຄັນໃນຊີວິດຂອງປະຊາຄົມຊາວຫວຽດນາມ ອາໄສຢູ່ Malta.
ທ່ານເອກອັກຄະລັດຖະທູດ ຢືນຢັນວ່າ ການນຳພັກ ແລະ ລັດ ຍາມໃດກໍ່ສະຫງວນຄວາມຮັກແພງ, ຄວາມເອົາໃຈໃສ່ ແລະ ຊີ້ນຳວຽກງານຊາວຫວຽດນາມ ອາໄສຢູ່ຕ່າງປະເທດ; ແນວທາງ ແລະ ແຜນນະໂຍບາຍກ່ຽວກັບຊາວຫວຽດນາມ ອາໄສຢູ່ຕ່າງປະເທດໄດ້ຮັບການປັບປຸງນັບມື້ນັບສົມບູນຂຶ້ນ, ພິເສດແມ່ນບົດສະຫຼຸບຂອງກົມການເມືອງເລກທີ 12 ກ່ຽວກັບວຽກງານຊາວຫວຽດນາມ ອາໄສຢູ່ຕ່າງປະເທດໃນສະພາບການໃໝ່ ສືບຕໍ່ສະແດງໃຫ້ເຫັນຄວາມຮັກແພງ ແລະ ຄວາມຮັບຜິດຊອບຂອງພັກ ແລະ ລັດ ໃນການເບິ່ງແຍງດູແລພໍ່ແມ່ປະຊາຊົນທີ່ອາໄສຢູ່ຕ່າງປະເທດ ຢ່າງຈະແຈ້ງ.
ບູນມີ